**TAIMLATÖÖDE RAAMLEPING**

**nr**

(hiliseima digitaalallkirja kuupäev)

Riigimetsa Majandamise Keskus (RMK), edaspidi **tellija**, keda esindab juhatuse 4.02.2025 otsuse nr 1-32/22 alusel kinnitatud RMK taimla- ja seemnemajandusosakonna põhimääruse punkt 5.4.6 alusel osakonna juhataja Esko Krinal, ühelt poolt,

ja

\_\_\_\_\_\_\_\_\_\_\_\_\_\_\_\_\_\_\_\_\_\_\_\_ **,**edaspidi nimetatud **töövõtja 1**, keda põhikirja/volituse alusel esindab \_\_\_\_\_\_\_\_\_\_\_\_\_\_\_\_\_\_\_\_ ,

\_\_\_\_\_\_\_\_\_\_\_\_\_\_\_\_\_\_\_\_\_\_\_\_ **,**edaspidi nimetatud **töövõtja 2**, keda põhikirja/volituse alusel esindab \_\_\_\_\_\_\_\_\_\_\_\_\_\_\_\_\_\_\_\_ ,

……………………

\_\_\_\_\_\_\_\_\_\_\_\_\_\_\_\_\_\_\_\_\_\_\_\_ **,**edaspidi nimetatud **töövõtja 10,** keda põhikirja/volituse alusel esindab \_\_\_\_\_\_\_\_\_\_\_\_\_\_\_\_\_\_\_\_ , edaspidi töövõtja 1, töövõtja 2 ……… ja töövõtja 10 käesolevas lepingus töövõtjavõi töövõtjad, teiselt poolt, keda nimetatakse edaspidi käesolevas lepingus **pool** või koos **poolteks**,

sõlmisid käesoleva raamlepingu, edaspidi **raamleping**, riigihanke „Taimlatööd Kullenga taimlas 2025/2026“ (viitenumber 297108, DHS 1-47.3449) tulemusena alljärgnevas:

1. **Üldsätted**
   1. Kui ei ole märgitud teisiti kasutatakse raamlepingu ja hankelepingu mõistet koos ühiselt “leping”.
   2. Raamlepingu lahutamatuteks osadeks on riigihanke alusdokumendid (edaspidi hanke alusdokumendid), töövõtja pakkumus, raamlepingu muudatused ja lisad. Vastuolude korral hanke alusdokumentide ja töövõtja pakkumuse vahel prevaleerib hanke alusdokument.
   3. Raamlepingul on selle sõlmimise hetkel järgmised lisad:

Lisa 1 – Taimede väljavõtmise, sorteerimise ja pakendamise juhis

1. **Raamlepingu eesmärk ja ese**
   1. Raamlepingu eesmärk on määrata kindlaks, kuidas toimub raamlepingu kehtivuse ajal raamlepingu esemeks olevate tööde tellimiseks hankelepingute sõlmimine tellija ning töövõtja vahel ning poolte õiguste ja kohustuste sätestamine.
   2. Raamlepingu esemeks on põllul taimede käsitsi väljavõtmiseks, sorteerimiseks, punti sidumiseks ja pakendamiseks taimlatööde (edaspidi **tööde**) tellimine raamlepingu kehtivusajal.
2. **Raamlepingu maksumus, hankelepingute hinnad ja tasumise tingimused.**
   1. Raamlepingu alusel sõlmitavate hankelepingute maksimaalne kogumaksumus on kuni ükssada tuhat (100 000) eurot, millele lisandub käibemaks. Tellija ei ole kohustatud tellima töid kogu nimetatud summa ulatuses. Raamlepingu lõplik maksumus kujuneb raamlepingu kehtivuse ajal vastavalt sõlmitud hankelepingute maksumusele.
   2. Tellija maksab tööde teostamise eest tasu järgnevalt:
      1. *Töövõtjale 1 ühe tuhande (1 000) kuusetaime eest .…….eurot, millele lisandub käibemaks õigusaktidega sätestatud määras;*
      2. *Töövõtjale 2 ühe tuhande (1 000) kuusetaime eest .…….eurot, millele lisandub käibemaks õigusaktidega sätestatud määras;*
      3. *Töövõtjale 3 ühe tuhande (1 000) kuusetaime eest .…….eurot, millele lisandub käibemaks õigusaktidega sätestatud määras;*
      4. *jne*
   3. Tellija tasub tehtud tööde eest töövõtja poolt esitatud arve(te) alusel. Arve esitamise aluseks on poolte poolt allkirjastatud tööde vastuvõtmise akt. Töövõtjal on arveid esitada kuni kaks korda kalendrikuus.
   4. Arve maksetähtaeg peab olema vähemalt 15 (viisteist) tööpäeva töövõtja poolt tellijale arve väljastamise kuupäevast. Töövõtja esitab arve vaid elektrooniliselt. Arve esitamiseks tuleb kasutada elektrooniliste arvete esitamiseks mõeldud raamatupidamistarkvara või raamatupidamistarkvara E-arveldaja, mis asub ettevõtjaportaalis <https://www.rik.ee/et/e-arveldaja>.
   5. Tellijal on õigus töövõtjale kohaldatavad rahalised sanktsioonid raamlepingu alusel sõlmitud hankelepingute kohaselt makstava tasuga tasaarveldada.
3. **Hankelepingute sõlmimine raamlepingu alusel**
   1. Raamlepingu alusel sõlmitakse hankelepinguid (esitatakse tellimusi) tellija vajaduse põhiselt. Raamleping ilma hankelepinguta ei kohusta tellijat töövõtjalt töid tellima. Eraldi kirjalikus vormis hankelepingut ei sõlmita ning leping loetakse sõlmituks tellimuse esitamisega.
   2. Vastavalt töövõtjate poolt riigihankes esitatud pakkumustele, koostab tellija pakkumuste paremusjärjestuse. Paremusjärjestus võib lepingu kehtivuse ajal muutuda, kui nt mõne töövõtjaga lõpetatakse leping.
   3. Tellijal kasutab tellimuste esitamisel kaskaadmeetodit, lähtudes seejuures raamlepingu partnerite poolt riigihankes esitatud pakkumuste paremusjärjestusest, järgneva korra alusel:
      1. Tellija esitab tellimuse esmalt paremusjärjestuselt esimesel kohal olevale töövõtjale. Tellimuses toob tellija välja tööde alustamise ja lõpetamise kuupäeva, töömahu.
      2. Paremusjärjestuselt esimesel kohal töövõtja vastab tellimusele e-kirja teel, märkides e-kirjas tema poolt teostatava töömahu (1 maht = 100 000 kuusetaime).
      3. Ülejäänud töömaht jaotatakse kaskaadmeetodil ülejäänud töövõtjate vahel vastavalt töövõtjate poolt pakutud töömahtudele.
      4. Juhul kui töövõtja ei esita töömahtu punktis 4.4. nimetatud tähtaja jooksul, loetakse ta tellimusest loobunuks ning tellijal on õigus pöörduda paremusjärjestuselt järgmise töövõtja poole.
   4. Pärast tellija poolt tellimuse esitamist töövõtjale on töövõtjal aega üldjuhul kuni 3 tööpäeva töömahu esitamiseks/kinnitamiseks.
   5. Tellijal on õigus kõrvale kalduda punktis 3.2 nimetatud korrast ja pöörduda kohe paremusjärjestuselt järgmise töövõtja poole, kui:
      1. kaskaadi paremusjärjestuses eespool oleva pakkumuse teinud töövõtja ei ole varasemate tellimuste alusel teinud töid tähtaegselt ja/või kvaliteetselt ning puudused on fikseeritud vähemalt kirjalikku taasesitamist võimaldavas vormis;
      2. kaskaadi paremusjärjestuses eespool oleva pakkumuse teinud töövõtja on teavitanud, et teeb teisi töid mahus, mis ei võimalda tal uusi tellimusi töösse võtta.
   6. Tellija jätab endale õiguse sõlmida hankelepingu raamlepingu pooleks oleva vabalt valitud töövõtjatega eeldusel, et selliste hankelepingute kogumaksumus ei ületa 20 protsenti kogu raamlepingu maksumusest ja iga sellise hankelepingu maksumus on väiksem kui riigihanke piirmäär. RHS § 30 lõike 8 alust kasutatakse eelkõige kiirete ja väiksemahuliste tellimuste tegemiseks. Lisaks kasutab tellija nimetatud alust, kui töövõtja teatab, et tal ei ole võimalik lepingut täita. Tellija teeb raamlepingu partnerite vahel valiku oma vajadustest lähtuvas järjestuses, kus arvestatakse nii kiirust (st kui kiiresti on soovitud teenust võimalik saada) kui ka vajaliku teenuse olemasolu.
4. **Tööde üleandmine ja vastuvõtmine**
   1. Tellija annab töö töövõtjale üle tööde üleandmise aktiga, millega määratakse nõutav tööde alustamise ja nõutav lõpetamise kuupäev, töömaht, ühiku hind.
   2. Tellija koostab tööde vastuvõtmise akti iga tööpäeva lõpus peale töö ülevaatamist.
   3. Tööde vastuvõtmise aktile kirjutavad alla poolte esindajad.
   4. Tellija esitab töövõtjale oma pretensioonid seoses töö mittevastavusega lepingule 3 (kolme) tööpäeva jooksul arvates mittevastavuse avastamisest tellija poolt.
   5. Töövõtja on kohustatud reageerima tellija pretensioonile töö puuduste kohta 3 (kolme) tööpäeva jooksul arvates tellija vastava pretensiooni saamisest.
5. **Tellija õigused ja kohustused**
   1. Tellijal on õigus:
      1. kontrollida töövõtja poolt tehtavate tööde kvaliteeti ning anda korraldusi esinevate rikkumiste kõrvaldamiseks;
      2. mitte tasuda töövõtjale ebakvaliteetselt tehtud tööde eest;
      3. peatada tööd kui töövõtja ei pea kinni õigusaktidest ning tellija poolt kehtestatud keskkonna- ja ohutusnõuetest, kuni rikkumiste kõrvaldamiseni;
      4. peatada tööd perioodiks, mil looduslikud tingimused (suur tuleoht, liigniiskus, teede lagunemine jms.) ei võimalda tööde teostamist. Tööde peatamiseks ja jätkamiseks väljastab Tellija Töövõtjale teate e-posti teel, kusjuures teade loetakse kätte saaduks 1 (ühe) kalendripäeva möödumisel saatmisest;
   2. Tellijal on kohustus:
      1. teatada töövõtjale hiljemalt kaks nädalat enne tööde algust tööde alustamise tähtaeg;
      2. kinnitada tööperioodi mahtude ja tööjõu vajaduse graafik tööpäevade kaupa;
      3. tutvustada töövõtjale ohutusnõudeid ning kontrollida töö käigus regulaarselt keskkonna- ja ¬ohutusnõuetest kinnipidamist;
      4. juhendada töövõtjat tööperioodi alguses;
      5. anda töövõtjale vajalikku informatsiooni ning vajadusel juhendada töövõtjat tööde käigus;
      6. anda töövõtjale töö tegemiseks vajalikud sidumismaterjalid ja plastkotid;
      7. võtta teostatud tööd aktiga vastu töövõtja esindaja juuresolekul. Tellijal on õigus tööd aktiga vastu võtta töövõtja esindaja juuresolekuta, kui töövõtjaga on tööde vastuvõtmise aeg ja koht kokku lepitud, kuid töövõtja esindaja ei ole ilmunud kohale;
      8. tasuda töövõtjale õigeaegselt ja kvaliteetselt teostatud tööde eest.
6. **Töövõtja õigused ja kohustused**
   1. Töövõtjal on õigus:
      1. saada tellijalt tähtaegselt ja nõuetekohaselt tehtud töö eest kokkulepitud tasu;
      2. teha tellijale ettepanekuid tööde korralduse muutmiseks.
   2. Töövõtjal on kohustus:
      1. Töövõtja peab teostada tööd tähtaegselt, kvaliteetselt, kooskõlas hanke alusdokumentide, tellimuse ja esitatud pakkumusega. Töövõtja peab tegema kõik tööd ja toimingud, mis ei ole pakkumuses või käesolevas lepingus reguleeritud, kuid mis oma olemuselt kuuluvad tööde hulka.
      2. teha töö oma tööjõu ja tehniliste vahenditega.
      3. alustada tööd tellija poolt määratud ajal ja teostada tööd tellija poolt määratud tähtajaks;
      4. töötada vastavalt käesoleva lepinguga kokkulepitud tingimustele ning tellija poolt esitatud juhistele ja informatsioonile;
      5. teostada tervikliku tööülesandena taimede väljavõtmise, sorteerimise, puntidesse sidumise ja pakendamise töid tellijapoolse üldise juhtimise ja järelevalve all, korraldades ja viies iseseisvalt läbi tööprotsessi erinevaid osi.
      6. tagada valmisolek tööde teostamiseks kogu tööperioodi jooksul, sh vajaliku tööjõu olemasolu ja valmisoleku tööperioodil (tellija metsataimede istutusperioodil) iga nädal arvestusega, et lepingu alusel määratud tööperioodi töömaht jagatakse 4 -le (neljale) nädalale.
      7. tagada Tellija poolt määratava kvaliteetsete taimede päevase koguse väljavõtmine, sorteerimine, puntidesse sidumine ja pakendamine, kusjuures päevast kogust ei või rohkem, kui 75 taime ulatuses ületada ilma Tellija eelneva lisanduvat taimede kogust sisaldava kirjaliku nõusolekuta.
      8. tagada taimede väljavõtmisel, sorteerimisel, sidumisel puntidesse ja pakendamisel hankija poolt määratud kvaliteedinõuete täitmine. Teostada mittekvaliteetne töö uuesti oma kuludega.
      9. määrata objektil oma tööjõu tööde korraldamiseks ja juhendamiseks isik, kes on tööajal igapäevaselt objektil kohal, valdab eesti keelt, tagades tööde korraldamisel ja andmevahetusel töövõtja ning tellija suhtluskeelena eesti keele.
      10. teostada tööd tavapärasel tööajal ja kokkuleppel ka väljaspool seda.
      11. kasutada ja hoida tellija poolt väljastatud metsauuendusmaterjali heaperemehelikult;
      12. mitte üle anda käesoleva lepingu alusel saadud õigusi ja kohustusi kolmandale isikule (sh alltöövõtjale) ilma Tellija kirjaliku nõusolekuta;
      13. kooskõlastada tegevused ja liikumised töö objektidel vastavalt hankedokumentides toodud nõuetele;
      14. tutvustada oma töötajatele ja kinni pidada ohutusnõuetest, töötervishoiu ja tööohutuse õigusaktidest ning objekti omapära arvestavatest nõuetest;
      15. tagada kõigi oma töötajate varustatus tööks vajalike ning kaasaegsete töö- ja isikukaitsevahenditega (tööohutus ja tööks vajalik riietus) ning tagada töötajate instrueerimine töökaitsevahendite ja ohutute töövõtete kasutamise osas; sh tagada kuusetaimede väljavõtmiseks käärid konkurentlatvade lõikamiseks.
      16. saata kolme kalendripäeva jooksul tellijale e-posti teel teade oma töötajaga toimunud tööõnnetusest ning esitada tööõnnetuse kohta täiendavat informatsiooni tellijalt saadud teatise vormil, millel tuleb näidata järgmised andmed: tööõnnetuse toimumise aeg, töötaja ametinimetus, tehtav tööliik, tööõnnetuse raskusaste ja lühikirjeldus;
      17. täita tuleohutuse nõudeid ning tulekahju puhkemisel või lõhkelaengu leidmisel informeerida koheselt Päästeameti häirekeskust (tel. 112) ja tellijat.
      18. informeerida lepingu täitmist takistavate asjaolude ilmnemisel koheselt tellija esindajat.
      19. esitada hankelepingu täitmise alustamise ajaks tellijale selleks ajaks teadaolevate hankelepingu täitmisel osalevate alltöövõtjate nimed, kontaktandmed ja teave nende seaduslike esindajate kohta, samuti esitada sama teave ka iga lisanduva alltöövõtja kohta, kes osaleb hankelepingu täitmisel ja kelle kohta pole tellijale hankelepingu täitmise alustamise ajaks teavet esitatud.
7. **Poolte vastutus**
   1. Lepingust tulenevate kohustuste täitmata jätmise või mittekohase täitmisega teisele poolele tekitatud otsese varalise kahju eest kannavad pooled täielikku vastutust selle kahju ulatuses.
   2. Töövõtja vastutab lepingu igasuguse rikkumise eest, eelkõige kui töövõtja ei ole lepingut täitnud, töö ei ole tähtaegselt teostatud või kui töö ei vasta lepingus sätestatud nõuetele vms. Kui sama rikkumise eest on võimalik nõuda leppetrahvi mitme sätte alusel või sama rikkumise eest on võimalik kohaldada erinevaid õiguskaitsevahendeid, valib õiguskaitsevahendi tellija. Leppetrahvi nõudmine ei mõjuta õigust nõuda täiendavalt ka kohustuste täitmist ja kahju hüvitamist.
   3. Juhul, kui töövõtja viivitab töö teostamisele asumisega, töö teostamisega või valmis töö lõpliku üleandmisega üle lepingu ja/või graafikuga ja/või aktiga kokkulepitud tähtaja, on tellijal õigus nõuda leppetrahvi tasumist, mille suuruseks on 0,15 % lepingu kohaselt töövõtjale makstavast tasust lepingus, graafikus või aktis ettenähtud töö teostamisele asumisega või valmis töö lõpliku üleandmisega viivitatud kalendripäeva eest, kuid kokku mitte rohkem kui 30 (kolmkümmend) % töövõtjale makstavast tasust. Tellijal on õigus töö eest tasumisel teostada tasaarvestus ja vähendada töövõtjale makstavat tasu leppetrahvi summa võrra.
   4. Tellijal on õigus nõuda leppetrahvi 5% hankelepingu maksumusest, kui töövõtja on hankelepingut oluliselt rikkunud.
   5. Hankelepingus sätestatud kohustuste mittetäitmise või mittenõuetekohase täitmise korral, kui neid saab lugeda oluliseks lepingurikkumiseks, on tellijal õigus hankeleping erakorraliselt ühepoolselt lõpetada ning nõuda kahju hüvitamist, teatades sellest töövõtjale kirjalikus vormis avaldusega. Lepingu rikkumist loetakse oluliseks eelkõige VÕS § 116 lg 2 ja § 647 kirjeldatud asjaoludel ning kui:
      1. töövõtja suhtes kuulutatakse välja pankrot;
      2. tellija märkusele vaatamata ei täida töövõtja temale hankelepinguga pandud kohustusi kokkulepitud tingimustel ning head tava järgides;
      3. töövõtja rikub muul viisil oluliselt lepingut.
   6. Tellijal on õigus hankeleping ja raamleping üles öelda, kui töövõtja on oluliselt rikkunud hankelepingu tingimusi.
   7. Töövõtjal on õigus hankeleping üles öelda, juhul kui tellija on viivitanud lepingu tasu või selle osa tasumisega enam kui 30 (kolmkümmend) päeva;
   8. Lepingu ennetähtaegse lõpetamise korral, välja arvatud töövõtjast tulenevast asjaolust tingituna, on töövõtjal õigus nõuda tasu lepingu lõpetamise hetkeks nõuetekohaselt teostatud ning tellijale juba üle antud tööde eest.
   9. Juhul, kui
      1. tellija on esitanud töövõtjale leppetrahvi või kahju hüvitamise nõude, ei ole tellija kohustatud tasuma ühegi töö eest enne, kui töövõtja on tasunud leppetrahvi või hüvitanud kahju. Töövõtjal puudub õigus samaaegselt tellija suhtes rakendada sanktsioone sellel ajal tasumata summade osas.
      2. tellija viivitab põhjendamatult töövõtja poolt esitatud arve tasumisega, on töövõtjal õigus nõuda viivist 0,15% viivitatud summast päevas iga tasumisega viivitatud päeva eest.
   10. Tellijal ei ole raamlepingu ja/või hankelepingu ennetähtaegse lõpetamise korral tööde eest tasumise kohustust juhul, kui lepingu lõpetamise tingis töövõtjast tulenev asjaolu.
   11. Juhul, kui töövõtja on oma õigusi ja kohustusi üle andnud kolmandatele isikutele (sh. alltöövõtjatele) ilma tellija kirjaliku nõusolekuta on tellijal õigus töövõtjaga sõlmitud leping ennetähtaegselt üles öelda.
   12. Kui töövõtja ei täida hankelepinguga võetud kohustusi, ei paranda puudustega tööd või ei tee uut tööd puudustega töö asemel ja töövõtja rikkumist saab lugeda oluliseks lepingurikkumiseks, on tellijal õigus tellida mittetäidetud või mittenõuetekohaselt täidetud mahus tööd kolmandatelt isikutelt ning nõuda lisaks leppetrahvile kolmandatelt isikutelt tellitud töödele kulunud summa ning tellimuse maksumuse vahe hüvitamist töövõtja poolt
   13. Leppetrahvid ja viivised tuleb tasuda 14 päeva jooksul vastava nõude saamisest. Tellijal on õigus tööde eest tasumisel tasaarveldada leppetrahvi summa raamlepingu alusel tasumisele kuuluva summaga.
8. **Vääramatu jõud**
   1. Lepingust tulenevate kohustuste mittetäitmist või mittenõuetekohast täitmist ei loeta lepingu rikkumiseks, kui selle põhjuseks oli vääramatu jõud. Vääramatuks jõuks loevad pooled võlaõigusseaduse § 103 lg 2 kirjeldatud ettenägematuid olukordi ja sündmusi, mis ei olene nende tahtest või muid sündmuseid, mida Eestis kehtiv õigus- ja kohtupraktika tunnistab vääramatu jõuna.
   2. Kui lepingu täitmine on takistatud vääramatu jõu asjaolude tõttu, lükkuvad lepingus sätestatud tähtajad edasi vääramatu jõu mõju kehtivuse aja võrra.
   3. Pool, kelle tegevus lepingu järgsete kohustuste täitmisel on takistatud ettenägemata asjaolude tõttu, on kohustatud sellest viivitamatult teatama teisele poolele vahenditega, mis tagavad teate kiireima edastamise ning lisaks edastama teate tähitud kirjaga.
   4. Vääramatu jõuna ei käsitleta pakkumuste esitamise tähtpäeva seisuga õigusaktidega kehtestatud piiranguid. Vääramatu jõu kohaldumise üheks eelduseks on asjaolu ettenägematus. Pakkumuste esitamise tähtpäeva seisuga kehtivad piirangud olid lepingu pooltele teada ning kõik tegevused planeeritakse arvestades pakkumuste esitamise tähtpäeva seisuga kehtiva olukorraga. Kui kehtestatakse täiendavad piirangud, mis takistavad lepingu täitmist, on poolel õigus tugineda vääramatule jõule.
9. **Teadete edastamine ja volitatud esindajad**
   1. Pooled kohustuvad teineteist teavitama mistahes raamlepinguga seotud olulistest asjaoludest, mille vastu teisel poolel on äratuntav huvi.
   2. Raamlepinguga seotud teated peavad olema kirjalikus vormis, s.t digitaalselt allkirjastatud, välja arvatud, kui teade on informatiivne ja selle edastamisel teisele poolele ei ole õiguslikke tagajärgi.
   3. Töövõtja on kohustatud hankelepingu täitmist takistavate asjaolude ilmnemisel võtma koheselt ühendust tööde üleandmise akti koostajaga või tellija esindajaga.
   4. Lepingust taganemise või lepingu ülesütlemise avaldused ning lepingu rikkumisel teisele poolele esitatavad nõudekirjad peavad olema kirjalikus vormis. Kirjaliku vormiga on võrdsustatud digitaalselt allkirjastatud elektrooniline dokument. Viimane vorminõue on täidetud ka juhul, kui teade edastatakse e-kirjaga.
   5. Raamlepinguga seotud teated edastatakse teisele poolele raamlepingus märgitud kontaktandmetel. Kontaktandmete muutusest on pool kohustatud koheselt informeerima teist poolt. Kuni kontaktandmete muutusest teavitamiseni loetakse teade nõuetekohaselt edastatuks, kui see on saadetud poolele raamlepingus märgitud kontaktandmetel.
   6. E-kirja teel, sh digitaalselt allkirjastatud dokumentide, saatmise korral loetakse teade kättesaaduks alates teate edastamisele järgnevast tööpäevast.
   7. Poolte kontaktisikud on:
      1. Tellija kontaktisik:
      2. Töövõtja kontaktisik:
   8. Pooled edastavad raamlepingute täitmisel teateid omavahelises suhtlemises üksnes ülalnimetatud kontaktisikute kaudu, kui ei ole kokku lepitud teisti.
10. **Raamlepingu kehtivus, muutmine ja lõpetamine**
    1. Raamleping jõustub selle allkirjastamise kuupäevast mõlema poolte poolt ning kehtib kuni 30.06.2025. Raamlepingu lõppemine ei mõjuta selliste kohustuste täitmist, mis oma olemuse tõttu kehtivad ka pärast raamlepingu lõppemist.
    2. Raamlepingu pooled ei tohi raamlepingust tulenevaid õigusi ega kohustusi üle anda ega muul viisil loovutada kolmandale isikule ilma teise poole eelneva kirjaliku nõusolekuta.
    3. Raamlepingu ülesütlemise õigus on ainult tellijal. Tellija võib raamlepingu mõjuva põhjuse olemasolul ennetähtaegselt üles öelda, eelkõige kui tal puuduvad raamlepingu täitmiseks rahalised vahendid või kaob vajaduse tööde järele. Tellija teatab töövõtjale sellest 15 kalendripäeva ette. Raamlepingu lõpetamine ei muuda kehtetuks raamlepingu alusel sõlmitud hankelepinguid.
    4. Käesolev raamleping lõpeb:
       1. raamlepingu tähtaja möödumisel või punktis 3.1. toodud maksimaalse kogumaksumuse täitumisel. Kui raamlepingu alusel sõlmitud hankeleping ei ole selleks hetkeks täidetud, kehtivad raamlepingu tingimused sellele hankelepingule kogu hankelepingu kehtivuse aja jooksul;
       2. raamlepingust taganemisel või raamlepingu ülesütlemisel seaduses või raamlepingus sätestatud alustel ja korral, kas kõigi töövõtja või mõne töövõtja suhtes;
    5. Raamlepingu lõppemisel mistahes põhjusel kohaldatakse ka pärast raamlepingu lõppemist neid raamlepingu sätteid, mis oma olemuse tõttu sätestavad poolte õigusi ja kohustusi pärast raamlepingu lõppemist.
11. **Lõppsätted**
    1. Pooled juhinduvad raamlepingu täitmisel Eesti Vabariigis kehtivatest õigusaktidest, eelkõige kohaldatakse raamlepingus reguleerimata küsimustes võlaõigusseaduses vastavalepinguliigi kohta sätestatut.
    2. Kõik raamlepingu muudatused jõustuvad pärast nende allakirjutamist mõlema poole poolt allakirjutamise momendist või poolte poolt kirjalikult määratud tähtajal.
    3. Raamlepinguga seonduvaid eriarvamusi ja vaidlusi lahendavad pooled eelkõige läbirääkimiste teel. Kui raamlepingust tulenevaid vaidlusi ei õnnestu lahendada poolte läbirääkimistega, lahendatakse vaidlus õigusaktidega sätestatud korras Harju Maakohtus.
    4. Raamleping on allkirjastatud digitaalselt.

**Poolte andmed ja allkirjad**

**RMK Töövõtja 1**

|  |  |  |  |
| --- | --- | --- | --- |
| Riigimetsa Majandamise Keskus |  | | |
| Registrikood 70004459 | Registrikood | | |
| Sagadi küla, Haljala vald, |  | | |
| 45403 Lääne-Viru maakond | Tel | | |
| Tel 676 7500 | E-post | | |
| E-post [rmk@rmk.ee](mailto:rmk@rmk.ee) |  | | |
| (allkirjastatud digitaalselt) | | (allkirjastatud digitaalselt) |

|  |  |
| --- | --- |
|  |  |

**Töövõtja 2 Töövõtja 3**

|  |  |  |  |
| --- | --- | --- | --- |
|  |  | | |
| Registrikood | Registrikood | | |
|  |  | | |
| Tel | Tel | | |
| E-post | E-post | | |
|  |  | | |
| (allkirjastatud digitaalselt) | | (allkirjastatud digitaalselt) |

|  |  |
| --- | --- |
|  |  |